આઇડીએફસી સિક્યોરિટીઝ અનુસાર જુન 2018ને અંતે પૂરા થયેલા ત્રિમાસમાં નફો 16 ટકા વધીને Rs 6,870 કરોડનો થશે જે આગલા વર્ષના સમાન ગાળામાં Rs 5,945 કરોડ હતો. આ ગાળામાં રેવેન્યૂ 15 ટકા વધીને Rs 33,921 કરોડની થશે જે આગલા વર્ષના સમાન ગાળામાં Rs 29,584 કરોડની હતી. ત્રિમાસિક ધોરણે તેમાં 6 ટકાની વૃધ્ધિની અપેક્ષા રાખવામાં આવે છે. ઇબિડેટા 18 ટકા વધીને Rs 8,189 કરોડ થવાની ધારણા છે. ફિલિપ્સ કેપિટલના અંદાજ અનુસાર જુન ત્રિમાસિક ગાળામાં કંપનીનો કરવેરા પછીનો નફો 14.5 ટકા વધીને Rs 6,815 કરોડનો રહેશે. જ્યારે માર્ચ 2018ની સરખામણીએ 1.6 ટકાનો ઘટાડો થવાનો અંદાજ મૂક્યો છે. વાર્ષિક ધોરણે ઇપીએસમાં 14.6 ટકાનો ગ્રોથ જોવાશે.